Gandia se sumarà aquest estiu al repte per aconseguir la Bandera Verda de la Sostenibilitat Hostalera d?Ecovidrio
31 juliol 2024

## Gandia se sumarà aquest estiu al repte per aconseguir la Bandera Verda de la Sostenibilitat Hostalera d?Ecovidrio31 juliol 2024Última actualització: 31 juliol 2024

![](../gestion/img/09f9c3dfa69107cff1e63461feec9d1fb37ce78159ae18348df4048a024d5079.jpg)  
  

El **regidor delegat de Serveis Bàsics, Jesús Naveiro**, i el **coordinador d'Ecovidrio, Manuel Sala**, han presentat hui la cinquena edició de **#MovimentBanderesVerdes**, una campaña en la que l’**Ajuntament de Gandia i més de 167 establiments hostalers de la localitat** competiran aquest estiu per fer-se amb la Bandera Verda de la sostenibilitat.

  
L’entitat sense ànim de lucre encarregada de la gestió del reciclatge dels residus d’envasos de vidre a Espanya celebra de nou la seua reconeguda campanya estival, que pretén posar en valor i reconèixer el compromís de l’hostaleria local i els ajuntaments en el reciclatge d’envasos de vidre, la protecció del medi ambient i l’avanç cap a un desenvolupament sostenible.

  
_"Es tracta de la campanya més important d'Ecovidrio perquè la fem en poblacions amb costa en les quals hi ha moltíssim turisme, gent i activitat i, per tant, també molt de consum i molta generació d'envasos de vidre. Un terç d'aquesta classe d'envasos de només un ús es consumeixen durant els mesos d'estiu, per la qual cosa també han de gestionar-se dins d'aquesta temporada"_, ha explicat Sala.

  
A més, ha afegit que l'objectiu és que, per una banda, _"els hostalers ho tinguen el més fàcil possible a l'hora de complir amb les seues responsabilitats mediambientals en aquests mesos amb tant de treball"_ i, per l'altra, _"premiar a aquells consistoris que aposten per la sostenibilitat i treballen per millorar la recollida selectiva de residus"_.

Així, **Gandia competirà amb 40 municipis valencians** per aconseguir la “Bandera Verda de la Sostenibilidad” d’Ecovidrio, que ja varen guanyar l’Alfàs del Pi i Finestrat la passada edició.

  
Aquest any, Ecovidrio **també reconeixerà als dos establiments hostalers més responsables i compromesos amb la sostenibilitat de la Comunitat Valenciana**, avaluant les seues iniciatives per a millorar la gestió del reciclatge de residus, el seu consum d’energia i aigua o la seua aposta per una compra sostenible, entre altres variables.

  
El restaurant Casa Montaña (València) y el restaurant Hydra (Calp, Alacant) van ser els establiments hostalers premiats en la passada edició. Així mateix i com a novetat, a banda d’aquest reconeixement, Ecovidrio **convidarà a dues persones de cada establiment guanyador a gaudir d’una master class i una degustació de plats oferts per un reconegut xef guardonat amb una estrella verda Michelin**.

  
El Moviment Banderes Verdes és una campanya amb la qual, tots els estius, Ecovidrio s’alia amb municipis i hostalers per donar resposta als elevats índexs de consum d’envasos de vidre que es registren en zones costaneres del nostre país durant l’època estival.

  
Conscient de la necessitat de fer costat a l’hostaleria, Ecovidrio posarà en marxa a un equip d’educadors ambientals per a dotar de mitjans, informació i incentius al sector HORECA de la costa espanyola.

  
L’edil ha posat en valor la complicitat del sector a aquesta iniciativa a favor del reciclatge i del medi ambient. _"Tenim un compromís amb la sostenibilitat i el nostre objectiu és aconseguir que siga una realitat. Des d'ací fem una crida perquè la ciutadania es consciencie de la importància de reciclar per respectar el nostre entorn"_, ha esmentat.

**Un projecte consolidat en favor de la sostenibilitat a les nostres costes**

El Moviment Banderes Verdes s’ha consolidat com una iniciativa clau per a Ecovidrio dins de la seva aliança amb el sector de l’hostaleria. A nivell nacional, la cinquena edició d’aquesta campanya comptarà amb la participació de més de 156 municipis costaners de cinc comunitats autònomes diferents i més de 16.000 establiments hostalers. Totes aquestes localitats competiran per fer-se amb els nou guardons que Ecovidrio lliurarà en el territori nacional.

**Sobre Ecovidrio**

Ecovidrio és l’entitat sense ànim de lucre encarregada de la gestió del reciclatge de residus d’envasos de vidre en Espanya. En 1997, després de l’aprovació de la Llei d’Envasos i Residus d’Envasos i l’arrencada de les seves operacions en 1998, es va convertir en l’entitat gestora d’un model de reciclatge que garanteix un servei complet i al que tenen accés tots els ciutadans.

  
En termes de finançament, 8.000 companyies envasadores fan possible, amb la seua aportació a través del punt verd, el sistema de reciclatge.

  
La labor d’Ecovidrio destaca per garantir el reciclatge d’alta qualitat a través del contenidor, potenciant les infraestructures de contenerització i recollida, invertir en plans i recursos destinats a incrementar el reciclatge d’envasos de vidre en l’hostaleria, mobilitzar als ciutadans a través de campanyes de sensibilització i promoure la prevenció i l’ecodisseny dels envasos.

  
En les últimes dues dècades el sistema d’Ecovidrio ha permès que avui dia es reciclin set de cada deu envasos de vidre.

  
El reciclatge d’envasos de vidre és un element fonamental per contribuir al desenvolupament sostenible, fomentar la transició cap a l’economia circular i lluitar contra el canvi climàtic. A més a més, el reciclatge d’envasos de vidre és una activitat que dona suport al compliment de l’Agenda 2030 i els Objectius de Desenvolupament Sostenible.